Shame and Scandal in the Family

"Shame and Scandal in the Family" (ידוע גם בשם "Shame and Scandal") הוא שיר שנכתב על ידי זמר הקליפסו הטרינידדי סר לנסלוט עבור סרט האימה האמריקאי "I Walked with a Zombie" (בעברית: "הלכתי עם זומבי") משנת 1943 ונקרא במקור "Fort Holland Calypso Song".
סר לאנסלוט הקליט את השיר בסוף שנות ה-40. בשנת 1962, זמר קליפסו נוסף בשם לורד מלודי, כתב מילים חדשות לבתי השיר תוך שמירה על הלחן והפזמון.

 תוכן מילולי 
בגרסתו של סר לאנסלוט, השיר מספר דברי רכילות על משפחה ידועה באי קריבי בשם סן סבסטיאן.

בגרסתו של לורד מלודי, השיר הוא על צעיר פורטוריקני שמחפש אישה. בכל אחד מהבתים, הצעיר מבקש מאביו רשות להינשא לאישה אחרת, אך נאמר לו שהוא לא יכול להינשא לנערה כי "הנערה היא אחותך, אבל אמך לא יודעת". עם זאת, היוצרות מתהפכות בבית האחרון, כשאמו של הצעיר אומרת לו ש"אבא שלך אינו אביך, אבל אבא שלך לא יודע", ונותנת לו בכך את הסכמתה להתחתן עם בחירת ליבו.

השתלשלות האירועים בגרסתו של לורד מלודי, דומה לזו המתוארת בשיר "גברת לה מרקיז" של המשורר הקנדי רוברט ויליאם סרוויס משנת 1940.

 גרסאות כיסוי באנגלית  
 ב-1964, הקינגסטון טריו ביצעו את השיר בהופעה חיה (ששמו שונה ל-"Ah Woe, Ah Me!") והקליטו אותו באלבומם האחרון, "Back in Town".
 בשנת 1965, השחקן הבריטי לאנס פרסיבל, הגיע עם השיר למקום ה-37 במצעד הסינגלים הבריטי.
 באותה שנה, הזמר והשחקן האמריקאי שון אליוט ביצע את גרסתו שהייתה ללהיט באירופה ובדרום אמריקה.
 בשנת 1972, הגרסה של הזמר האוסטרלי ג'וני צ'סטר עם להקת ג'יגסו הגיעה למקום ה-13 במצעד Go-Set National Top 40.
 בשנת 1977, להקת הווקאל האמריקאית הסטייליסטים הקליטה גרסת כיסוי באלבומם "Sun & Soul". הסינגל הגיע למקום ה-87 במצעד שירי ה-R&B/היפ-הופ.

 גרסאות בשפות אחרות 
ממוזער|"צרות במשפחה" (נוסח עברי: אורי אסף) בביצוע פפה וצמד השלושה (סוף שנות ה-60)
השיר תורגם למספר רב של שפות:
 צרפתית: "Scandale dans la famille" בשלוש גרסאות נפרדות של דלידה, סשה דיסטל ועל ידי להקת Les Surfs, כולן ב-1965.
 גרמנית: "Schande Unserer Familie" בביצוע הארי ורוני ב-1965, "Die Story unsrer kleinen Family" בביצוע אוקו, לונזו, ברי, כריס וטימפה ב-1978.
 איטלקית: "Un Grosso Scandalo" בביצועים שונים של דלידה ושל ג'ובאנה.
 פורטוגזית: "O Escândalo" שבוצע על ידי הלהקה הברזילאית "Renato e Seus Blue Caps" בשנת 1965, מאוחר יותר על ידי "The Supersonics" וב-1986 על ידי הזמר והשחקן הברזילאי סרג'יו מאלנדרו.
 ספרדית: "Qué familia más original" בביצוע "Los Tres de Castilla" מספרד (1965), "Los 3 Sudamericanos" מפראגוואי (1965), "Los Telstars" מפרו (1966) והגרסה "Verguenza y Escandalo en la Familia" בביצוע טוני לארדו מפרו (1967).
 "Verguenza y Escandalo en la Familia" בביצועים נפרדים של שון אליוט ושל חואן מונטגו ותזמורת קינגסטון מ-1965.
 הונגרית: "Szégyen és gyalázat a családban" בביצוע איוון דרוואש.
 פולנית: "Skandal w rodzinie (Co za skandal, gdy tata dowie się)" בביצוע חוחולי.
 אסטונית: "Skandaal perekonnas" בביצוע איבו לינה ורוק הוטל.
 סלובקית: "Nervózna família" בביצוע יוזף קרישטוף, ולאחר מכן בביצוע להקת "Ventil RG".
 יוונית: "Τι ντροπή (Ti dropi)" (איזה בושה), בביצוע דאקיס.
 עברית: "צרות במשפחה", תורגם על ידי אורי אסף, בוצע לראשונה על ידי פפה (אריה פלדמן) וצמד השלושה בסוף שנות ה-60, ומתחילת שנות ה-70 על ידי שמוליק קראוס.
 צ'כית: "Tak či tak" נכתב על ידי לודק נקודה ובוצע על ידי פלאבצ'י ב-1977.
 הולנדית: "Wie is Wie, Groot Schandaal in onze Familie" בביצוע הצמד "De Mounties", ו-"Groot schandaal in de familie" בביצוע ZZ ולהקת "המסכות", שניהם מ-1965.
 נורווגית: "Stor skandale i familien" בביצוע של רולף ג׳אסט נילסן מ-1971, ושל להקת "Tronnd Erics" מ-2001.
 איסלנדית: "Skömm og skandalar" בביצוע של "Millarnir og Bogomil" מ-2007.

 גרסת מאדנס 

להקת הסקא-פופ הבריטית מאדנס עיבדה את השיר ושילבה אותו בהופעותיה מתחילת 2005. הלהקה הקליטה את השיר באלבום "The Dangermen Sessions Vol. 1", והוציאה אותו כסינגל מאוחר יותר באותה שנה.

 ביצועים במצעדים
האלבום לא נחל הצלחה בבריטניה, והשיר שהה רק שבועיים במצעדים בהגיעו למקום ה-38. עם זאת, הוא הצליח יותר בצרפת, שם הגיע למקום ה-12 ושהה 19 שבועות במצעדים. השיר הגיע למקום ה-69 במצעד הסינגלים השווייצרי, ולמקום ה-100 במצעד ההולנדי.

מיקומי שיא במצעדים
מצעדיםמיקום שיא מצעד הסינגלים הצרפתי12 מצעד הסינגלים הבריטי38 מצעד הסינגלים השווייצרי69 מצעד הסינגלים ההולנדי100

 קישורים חיצוניים 
 20px "Shame and Scandal in the Family", באתר המוזיקה Discogs
 30px "Shame and Scandal in the Family", באתר המוזיקה Genius
 20px "Shame and Scandal in the Family", באתר המוזיקה Spotify
 44px "Shame and Scandal in the Family", באתר המוזיקה אפל מיוזיק
 "Shame and Scandal in the Family", באתר המוזיקה SecondHandSongs

 הערות שוליים 

קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירים שנכתבו על ידי אורי אסף
קטגוריה:שירי שמוליק קראוס
קטגוריה:שירי דלידה
קטגוריה:שירי מאדנס
קטגוריה:שירים על משפחות
קטגוריה:הקריביים: תרבות